CELEX: C2007/283/59
Language: fi
Date: 2007-11-24 00:00:00
Title: Asia T-361/07 P: Valitus, jonka Euroopan yhteisöjen komissio on tehnyt 19.7.2007 virkamiestuomioistuimen asiassa F-25/06, Ider ym. v. komissio, 5.7.2007 antamasta tuomiosta

24.11.2007   
            
            
               FI
            
            
               Euroopan unionin virallinen lehti
            
            
               C 283/32
            
         Valitus, jonka Euroopan yhteisöjen komissio on tehnyt 19.7.2007 virkamiestuomioistuimen asiassa F-25/06, Ider ym. v. komissio, 5.7.2007 antamasta tuomiosta
   (Asia T-361/07 P)
   (2007/C 283/59)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio (asiamiehet: D. Martin ja L. Lozano Palacios)
   
      Muu osapuoli: B. Ider (Halle, Belgia), M.-C. Desorbay (Meise, Belgia), L. Noschese (Braine-le.Château, Belgia)
   Vaatimukset
   
               —
            
            
               Virkamiestuomioistuimen 5.7.2007 asiassa F-25/06 antama tuomio on kumottava
            
         
               —
            
            
               Asia on palautettava virkamiestuomioistuimeen
            
         
               —
            
            
               Oikeudenkäyntikuluista on päätettävä myöhemmin
            
         
               —
            
            
               Toissijaisesti virkamiestuomioistuimen asiassa F-25/06 5.7.2007 antama tuomio on kumottava ja ensimmäisen oikeusasteen tuomioistuimen on ratkaistava asia itse, hyväksyttävä ensimmäisessä oikeusasteessa vastaajana olleen asianosaisen esittämät vaatimukset ja näin ollen hylättävä asiassa F-25/06 nostettu kanne; vastapuolet on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Asiassa F-25/06, Ider ynnä muut vastaan komissio, 5.7.2007 antamallaan tuomiolla virkamiestuomioistuin kumosi päätökset, joilla komissio vahvisti Iderin sopimussuhteisen toimihenkilön palkkaluokan ja palkan määrän. Valituksen vastapuolet, jotka ovat entisiä Belgian oikeuden mukaan palkattuja työntekijöitä, otettiin palvelukseen toimeenpanevia tehtäviä hoitavien toimihenkilöiden asemassa sen jälkeen, kun yhteisöjen muuhun henkilöstöön sovellettavia palvelussuhteen ehtoja muutettiin.
   Ensimmäinen valitusperuste, johon komissio vetoaa valituksensa tueksi, koskee sitä, että on tapahtunut oikeudellinen virhe siltä osin kuin virkamiestuomioistuin laiminlöi yhdenvertaisen kohtelun periaatteen ulottuvuutta sovellettavista säännöksistä tekemällään tulkinnalla, muun muassa komission valitsemaan siihen käsitteeseen nähden, jonka mukaan perhelisät kuuluvat palkkauksen käsitteeseen.
   Toinen valitusperuste koskee sitä, että perustelun periaatetta on rikottu siltä osin kuin virkamiestuomioistuin ei lausunut palkkauksen käsitteestä.